# Den Europæiske Unions C 204A/8. j

| | ISSN 1977-0871 |
| --- | --- |
| Den Europæiske Unions
  Tidende | C 204A |
| | |
| Dansk udgave | Meddelelser og oplysninger | 59. årgang8. juni 2016 |

ISSN 1977-0871

Den Europæiske Unions

Tidende

C 204A

Dansk udgave

Meddelelser og oplysninger

59. årgang8. juni 2016

---

| Informationsnummer | Indhold | Side |
| --- | --- | --- |
| | V   Øvrige meddelelser |
| | ADMINISTRATIVE PROCEDURER |
| | Den Europæiske Unions Kontor for Intellektuel Ejendomsret |
| 2016/C 204A/01 | Stillingsopslag — VEXT/16/120/AD 13/BOA_Chairperson | 1 |

Informationsnummer

Indhold

Side

V   Øvrige meddelelser

ADMINISTRATIVE PROCEDURER

Den Europæiske Unions Kontor for Intellektuel Ejendomsret

2016/C 204A/01

Stillingsopslag — VEXT/16/120/AD 13/BOA_Chairperson

1

---

| DA | |
| --- | --- |

DA

---

V Øvrige meddelelser

ADMINISTRATIVE PROCEDURER

Den Europæiske Unions Kontor for Intellektuel Ejendomsret

| 8.6.2016 | DA | Den Europæiske Unions Tidende | CA 204/1 |
| --- | --- | --- | --- |

8.6.2016

DA

Den Europæiske Unions Tidende

CA 204/1

---

STILLINGSOPSLAG

VEXT/16/120/AD 13/BOA_Chairperson

(2016/C 204 A/01)

Den Europæiske Unions Kontor for Intellektuel Ejendomsret (EUIPO), »kontoret«, søger kandidater til at besætte posten som formand for et appelkammer.

| Stillingsbetegnelse | FORMAND FOR ET APPELKAMMER |
| --- | --- |
| AnsMAND FOR ET APPELKAMMERb | AD 13 |
| Kontraktens art | Midlertidigt ansat |
| Reference | VEXT/16/120/AD 13/BOA_Chairperson |
| AnsT/16/120/AD | 20. juli 2016 kl. 24.00, lokal tid i Alicante (CET) |
| Tjenestested | Alicante, SPANIEN |
| Tiltrnte, SPANIE | 1. marts 2017 |

Stillingsbetegnelse

FORMAND FOR ET APPELKAMMER

AnsMAND FOR ET APPELKAMMERb

AD 13

Kontraktens art

Midlertidigt ansat

Reference

VEXT/16/120/AD 13/BOA_Chairperson

AnsT/16/120/AD

20. juli 2016 kl. 24.00, lokal tid i Alicante (CET)

Tjenestested

Alicante, SPANIEN

Tiltrnte, SPANIE

1. marts 2017

1.   BAGGRUND

Kontoret blev oprettet ved Rådets forordning (EF) nr. 40/94 af 20. december 1993 (nu forordning (EF) nr. 207/2009 som ændret ved Europa-Parlamentets og Rådets forordning (EU) 2015/2424 af 16. december 2015). Kontoret har sæde i Alicante, Spanien.

Kontoret er et EU-agentur og har status som juridisk person samt administrativ og finansiel selvstændighed og ansvar for at administrere EU's varemærke- og designsystemer. Kontorets registrering af EU-varemærker og EF-design har virkning i hele EU. Kontoret arbejder desuden tæt sammen med de nationale IP-myndigheder i EU's medlemsstater og med internationale organisationer og Europa-Kommissionen om en lang række spørgsmål, der berører ejere og brugere af intellektuelle ejendomsrettigheder, herunder bekæmpelse af forfalskninger og bidrag til mere effektiv håndhævelse.

Siden kontoret åbnede i 1996, har over 1 300 000 ansøgninger om EU-varemærker ført til registrering. Kontoret eksisterer side om side med de nationale IP-kontorer. I 2015 blev der indgivet 130 398 ansøgninger om EU-varemærker og 22 608 ansøgninger om EF-design (86 145 design). Kontorets budget for 2016 er på ca. 447 mio. EUR, og der er ca. 827 ansatte.

Appelkamrene er integreret i kontorets administrative forvaltningssystemer, men er i forordningen oprettet som en særskilt administrativ enhed i kontoret med henblik på at foretage en uvildig gennemgang af kontorets afgørelser, og der er mulighed for yderligere appel til EU's domstole i Luxembourg.

Appelkamrene består på nuværende tidspunkt af en præsident, tre formænd og femten medlemmer, der assisteres af juridisk og administrativt personale. Der er omkring 100 medarbejdere i appelkamrene, herunder registreringskontoret og viden- og informationsstøttetjenesterne.

Appelkamrenes medlemmer gennemgår sager og forbereder afgørelser om klager af kontorets afgørelser i første instans (undersøgelse af varemærker eller design, indsigelser, annullering og ugyldighed af design). Appelkamrenes afgørelser træffes af kamre bestående af en formand og to medlemmer, hvoraf mindst to skal være retskyndige. I visse særlige tilfælde træffes afgørelserne af det udvidede kammer eller af et enkelt medlem, som skal være retskyndigt.

I 2015 blev der indgivet 2 611 klager og truffet 2 911 afgørelser. Præsidenten for appelkamrene har det overordnede ansvar for arbejdsgangen og for ledelsesspørgsmål.

Kontorets sprog er engelsk, tysk, spansk, fransk, og italiensk. I ca. 66 % af alle sager er behandlingssproget engelsk, efterfulgt af tysk (19 %), spansk (5 %), fransk (4 %), italiensk (3 %) og andre officielle EU-sprog (3 %).

2.   ARBEJDSOPGAVER

Den udvalgte ansøger forventes at:

| — | træffe afgørelser om et stort antal sager inden for rimelige grænser og på en kollegial måde efter de mål, der fastsættes af præsidenten for appelkamrene |
| --- | --- |

—

træffe afgørelser om et stort antal sager inden for rimelige grænser og på en kollegial måde efter de mål, der fastsættes af præsidenten for appelkamrene

| — | behandle omkring 650 udkast til afgørelser årligt og give retningslinjer til kammeret, så dette bidrager til en fast retspraksis og arbejder effektivt ved afgørelse af sager, der forelægges appelkamrene |
| --- | --- |

—

behandle omkring 650 udkast til afgørelser årligt og give retningslinjer til kammeret, så dette bidrager til en fast retspraksis og arbejder effektivt ved afgørelse af sager, der forelægges appelkamrene

| — | deltage i forhandlingerne i det udvidede kammer og den myndighed i appelkamrene, der har ansvar for at fastlægge regler og tilrettelægge arbejdet i kamrene |
| --- | --- |

—

deltage i forhandlingerne i det udvidede kammer og den myndighed i appelkamrene, der har ansvar for at fastlægge regler og tilrettelægge arbejdet i kamrene

| — | fastlægge kammerets sammensætning for hver klage og udpege et medlem af sit kammer eller sig selv som rapportør |
| --- | --- |

—

fastlægge kammerets sammensætning for hver klage og udpege et medlem af sit kammer eller sig selv som rapportør

| — | lede kammerets daglige arbejde i samarbejde med og under tilsyn af præsidenten for appelkamrene. |
| --- | --- |

—

lede kammerets daglige arbejde i samarbejde med og under tilsyn af præsidenten for appelkamrene.

Formændene støttes i deres arbejdsopgaver af juridiske medarbejdere og administrativt personale.

3.   KRÆVEDE KVALIFIKATIONER OG ERFARING

For at blive taget i betragtning til udvælgelsesproceduren skal ansøgerne opfylde alle følgende betingelser inden for ansøgningsfristen:

Almindelige betingelser

| — | Er statsborger i en af Den Europæiske Unions medlemsstater. |
| --- | --- |

—

Er statsborger i en af Den Europæiske Unions medlemsstater.

| — | Er ikke kendt skyldig i en strafbar handling. |
| --- | --- |

—

Er ikke kendt skyldig i en strafbar handling.

| — | Har opfyldt sine forpligtelser i henhold til gældende love om værnepligt. |
| --- | --- |

—

Har opfyldt sine forpligtelser i henhold til gældende love om værnepligt.

| — | Opfylder de for arbejdet nødvendige fysiske krav. |
| --- | --- |

—

Opfylder de for arbejdet nødvendige fysiske krav.

| — | Kan gennemføre hele det femårige mandat inden pensionsalderen, der indtræder ved udgangen af den måned, hvor personen fylder 66 år. |
| --- | --- |

—

Kan gennemføre hele det femårige mandat inden pensionsalderen, der indtræder ved udgangen af den måned, hvor personen fylder 66 år.

Uddannelse

| — | Uddannelsesniveau svarende til afsluttede universitetsstudier med eksamensbevis, såfremt den normerede studietid er mindst fire år.
  ELLER |
| --- | --- |

—

Uddannelsesniveau svarende til afsluttede universitetsstudier med eksamensbevis, såfremt den normerede studietid er mindst fire år.

ELLER

| — | Uddannelsesniveau svarende til afsluttede universitetsstudier med eksamensbevis samt erhvervserfaring af mindst et års varighed, såfremt den normerede studietid er mindst tre år. |
| --- | --- |

—

Uddannelsesniveau svarende til afsluttede universitetsstudier med eksamensbevis samt erhvervserfaring af mindst et års varighed, såfremt den normerede studietid er mindst tre år.

Erhvervserfaring

Inden for ansøgningsfristen erhvervserfaring af mindst 15 års varighed (16 år såfremt den normerede studietid er mindst tre år) af en art og på et niveau, som svarer til arbejdsopgaverne, og som er opnået efter eksamensbevisets dato. Mindst ti af disse 15 år skal have været opnået inden for immateriel ejendomsret, heraf mindst fire år inden for varemærker og/eller design.

Sprogkundskaber

| — | Indgående kendskab til et af den europæiske unions sprog. |
| --- | --- |

—

Indgående kendskab til et af den europæiske unions sprog.

| — | Tilfredsstillende kendskab til et andet af Den Europæiske Unions sprog i det omfang, dette er nødvendigt for varetagelse af opgaverne. |
| --- | --- |

—

Tilfredsstillende kendskab til et andet af Den Europæiske Unions sprog i det omfang, dette er nødvendigt for varetagelse af opgaverne.

Et af disse sprog skal være et af kontorets fem sprog, dvs. engelsk (EN), tysk (DE), spansk (ES), fransk (FR) og italiensk (IT).

4.   FORDELE

Ved udvælgelsen af de bedst kvalificerede ansøgere til samtale vil følgende blive betragtet som en fordel:

| — | universitetsgrad eller postgraduat grad i jura |
| --- | --- |

—

universitetsgrad eller postgraduat grad i jura

| — | erhvervserfaring inden for retslige anliggender eller tilsvarende |
| --- | --- |

—

erhvervserfaring inden for retslige anliggender eller tilsvarende

| — | erfaring inden for ledelse eller koordination af team |
| --- | --- |

—

erfaring inden for ledelse eller koordination af team

| — | evne til at arbejde i et flersproget miljø |
| --- | --- |

—

evne til at arbejde i et flersproget miljø

| — | erhvervserfaring opnået på et andet sprog end ansøgerens modersmål |
| --- | --- |

—

erhvervserfaring opnået på et andet sprog end ansøgerens modersmål

| — | indgående kendskab til engelsk og/eller tysk. |
| --- | --- |

—

indgående kendskab til engelsk og/eller tysk.

5.   ANSÆTTELSESVILKÅR

Den udvalgte ansøger udpeges af Rådet for Den Europæiske Union efter forslag fra kontorets bestyrelse for en periode på 5 år. Genudnævnelse kan finde sted for yderligere fem år, eller indtil den pågældende går på pension, hvis pensionsalderen nås i løbet af det nye tidsrum.

De(n) udpegede ansøger(e) vil blive tilbudt en kontrakt som midlertidigt ansat i henhold til artikel 2, litra a), i ansættelsesvilkårene for de øvrige ansatte i Den Europæiske Union i kategori AD, lønklasse 13.

Den nuværende månedlige grundløn på trin 1 i denne lønklasse er 12 057,21 EUR (1. juli 2015). Der ydes flytte-, familie-, rejse- og bosættelsesgodtgørelse afhængigt af den pågældendes personlige situation, ulykkes- og sygeforsikring samt pensionsordning. Lønnen beskattes med EU-skat og pålægges derfor ikke national skat. Der fratrækkes andre bidrag i henhold til ansættelsesvilkårene for øvrige ansatte i Fællesskaberne. Børn, for hvem der består forsørgerpligt, kan gratis gå på Europaskolen i Alicante.

Hvis formanden for et appelkammer er udnævnt ved denne udvælgelsesprocedure og får fornyet sit mandat for en yderligere 5-års periode i henhold til artikel 136, stk. 3, i forordning (EU) 2015/2424, kan denne af kontorets bestyrelse efter forslag fra præsidenten for appelkamrene omklassificeres til ansættelsesgruppe AD, lønklasse 14, på baggrund af sin tidligere erfaring og præstation som formand for et appelkammer.

Ansættelsesforholdet bringes til ophør ved udløbet af mandatet eller på anmodning af den udnævnte kandidat med tre måneders varsel, uden at dette berører de relevante bestemmelser i ovennævnte ansættelsesvilkår.

I henhold til artikel 136 i EU-varemærkeforordningen skal formændene for appelkamrene være uafhængige. De er ved deres afgørelser ikke bundet af nogen pålæg. Medlemmerne vier deres fulde indsats til varetagelsen af deres arbejdsopgaver og må ikke lade sig lede af personlige eller nationale interesser eller af udefra kommende påvirkninger af nogen art. De kan ikke fratages deres hverv, medmindre vægtige grunde taler derfor, og EU-Domstolen træffer afgørelse herom efter den procedure, der er fastlagt ved artikel 136, stk. 6, i EU-varemærkeforordningen.

6.   HVORDAN ANSØGER MAN?

Ansøgninger fremsendes fortrinsvis med e-mail til følgende e-mailadresse:

MBBCSecretariat@euipo.europa.eu,

ved hjælp af ansøgningsformularen på kontorets websted:

https://euipo.europa.eu/ohimportal/da/vacancies

Ansøgninger, der fremsendes med kurertjeneste, stiles til:

| Chairperson of the Management Board |
| --- |
| EUIPO — European Union Intellectual Property Office |
| Avenida de Europa, 4 |
| 03008 Alicante |
| SPANIEN |

Chairperson of the Management Board

EUIPO — European Union Intellectual Property Office

Avenida de Europa, 4

03008 Alicante

SPANIEN

Ansøgningerne skal være modtaget før midnat den 20. juli 2016.

Bemærk især, at alle dele af formularen skal være behørigt udfyldt. En ufuldstændig ansøgningsformular (f.eks. med bemærkninger såsom »se vedlagte CV eller følgebrev«) vil ikke blive taget i betragtning.

Ansøgere, der indkaldes til samtale (se udvælgelsesprocedure nedenfor) skal også inden samtalen have fremlagt dokumentation for, at de opfylder de grundlæggende krav og er i besiddelse af de øvrige kvalifikationer og den erfaring, de nævner i ansøgningen:

| — | kopi af et identitetspapir (såsom pas eller ID-kort) |
| --- | --- |

—

kopi af et identitetspapir (såsom pas eller ID-kort)

| — | kopier af eksamensbeviser |
| --- | --- |

—

kopier af eksamensbeviser

| — | kopier af certifikater vedrørende erhvervserfaring som omtalt i punkt 3. |
| --- | --- |

—

kopier af certifikater vedrørende erhvervserfaring som omtalt i punkt 3.

Andre dokumenter, specielt curricula vitae, vil ikke blive taget i betragtning. Det må bemærkes, at kvalifikationer eller erhvervserfaring, der ikke støttes med dokumentation såsom kopier af eksamensbeviser eller ansættelsesattester, ikke tages i betragtning og kan medføre afvisning af ansøgningen.

7.   UDVÆLGELSESPROCEDURE

Udvælgelsesproceduren sker under opsyn af kontorets bestyrelse. Et forberedende underudvalg udnævnt af bestyrelsen vil foretage en indledende vurdering af ansøgningerne og afholde samtaler med de bedst kvalificerede ansøgere. Bestyrelsen vil derefter træffe afgørelse om en kort liste, der forelægges Rådet for Den Europæiske Union til endelig afgørelse.

Ansættelsessamtalerne finder sted i Alicante. Ansøgere, der indkaldes til samtale, vil rettidigt få oplyst dato og klokkeslæt. Samtalen vil blive afholdt på et af kontorets sprog (EN, DE, ES, FR, IT), som ikke er ansøgerens modersmål, som angivet i ansøgningsformularen.

8.   LIGESTILLING

Kontoret fører en aktiv ligestillingspolitik og godkender ansøgninger uden forskelsbehandling på grund af køn, race, hudfarve, etnisk oprindelse eller social baggrund, genetiske anlæg, sprog, religion eller tro, politiske eller andre anskuelser, tilhørsforhold til et nationalt mindretal, formueforhold, fødsel, handicap, alder eller seksuel orientering.

9.   BESKYTTELSE AF PERSONLIGE DATA

Som ansvarlig for tilrettelægelsen af udvælgelsen sikrer kontoret, at ansøgernes personoplysninger behandles i overensstemmelse med Europa-Parlamentets og Rådets forordning (EF) nr. 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (1). Dette gælder navnlig vedrørende fortroligheden og sikkerheden af sådanne oplysninger.

10.   KLAGER

Ansøgere, der mener, at de har været udsat for en fejlagtig afgørelse i løbet af udvælgelsen, kan indgive en administrativ klage i henhold til artikel 90, stk. 2, i vedtægten for tjenestemænd og øvrige ansatte i Den Europæiske Union, på følgende adresse:

| EUIPO — European Union Intellectual Property Office |
| --- |
| Human Resources Department |
| Avenida de Europa, 4 |
| 03008 Alicante |
| SPANIEN |

EUIPO — European Union Intellectual Property Office

Human Resources Department

Avenida de Europa, 4

03008 Alicante

SPANIEN

De kan også indsende en retslig klage i henhold til artikel 270 i traktaten om Den Europæiske Unions funktionsmåde og artikel 91 i personalevedtægten til:

| EU-Personaleretten |
| --- |
| Rue du Fort Niedergrünewald |
| L-2925 Luxembourg |
| LUXEMBOURG |

EU-Personaleretten

Rue du Fort Niedergrünewald

L-2925 Luxembourg

LUXEMBOURG

Nærmere oplysninger om, hvordan en klage indsendes, findes på EU-Personalerettens websted: http://curia.europa.eu/jcms/jcms/T5_5230//

11.   YDERLIGERE OPLYSNINGER

Yderligere oplysninger fås hos:

| Ms. Susana PÉREZ FERRERAS |
| --- |
| Director of the Human Resources Department |
| EUIPO — European Union Intellectual Property Office |
| Office AE04-P4-069/70 |
| Avenida de Europa, 4 |
| 03008 Alicante |
| SPANIEN |
| E-mail: Susana.PEREZ@euipo.europa.eu |

Ms. Susana PÉREZ FERRERAS

Director of the Human Resources Department

EUIPO — European Union Intellectual Property Office

Office AE04-P4-069/70

Avenida de Europa, 4

03008 Alicante

SPANIEN

E-mail: Susana.PEREZ@euipo.europa.eu

I tilfælde af modstrid mellem de forskellige sprogversioner har den engelske version forrang.

---

(1)  EFT L 8 af 12.1.2001, s. 1

---